
МОДЕЛ УГОВОРА-УСЛУГЕ
У складу са датим Моделом уговора и елементима најповољније понуде биће закључен Уговор о јавној набавци. Приликом сачињавања Уговора о јавној набавци, дати Модел уговора ће бити усклађен са Законом о ПДВ у зависности да ли је изабрани Понуђач страно или домаће лице и у случају подношења заједничке понуде усклађен са Споразумом групе понуђача

УГОВОРНЕ СТРАНЕ:

1.  Акционарско друштво „Електропривреда Србије“, Београд, Улица Балканска 13, Матични број 20053658, ПИБ 103920327, Текући рачун 160-700-13 Banca Intesа ad Beograd, које заступа законски заступник Душан Живковић, генерални директора (у даљем тексту: Корисник услуге)
 и
2. _________________ из ________, ул. ____________, бр.____, матични број:   ___________, ПИБ: ___________, Сwифт:............. ИБАН:..............Текући рачун ____________, банка ______________ држава.................., са којом Република Србија има / нема закључен уговор о избегавању двоструког опорезивања, које заступа __________________, директор, чији је ПДВ пуномоћник ........................./ који у Републици Србији нема ПДВ пуномоћника, (као носилац посла  у име и за рачун групе понуђача) у даљем тексту: Пружалац услуге)) 

  док су чланови групе:

     _________________ из ________, ул. ____________, бр.____, матични број: ___________, ПИБ: ___________, Сwифт:............. ИБАН:..............Текући рачун ____________, банка ______________ држава.................., са којом Република Србија има / нема закључен уговор о избегавању двоструког опорезивања, које заступа __________________, директор, чији је ПДВ пуномоћник ........................./ који у Републици Србији нема ПДВ пуномоћника (члан групе понуђача)
Међусобне обавезе и одговорност према Према Прилог 5 Споразум о заједничком наступању.
(у даљем тексту заједно названи: Уговорне стране) 
закључиле су следећи,
УГОВОР О ПРУЖАЊУ УСЛУГE
Праћење јавног мњења на друштвеним мрежама и онлине заједницама
ЈН/1000/0073/2026 (973/2026)


УВОДНЕ ОДРЕДБЕ 
Уговорне стране сагласно констатују:

· да је Наручилац (у даљем тексту: Корисник услуге)  у складу са чланом. 52.Закона о јавним набавкама („Сл. гласник РС“, бр. 91/2019 и 92/2023, у даљем тексту: Закон) спровео отворени поступак јавне набавке број ЈН/1000/0073/2026 (973/2026) ради 



закључења Уговора за набавку услуга и то: Праћење јавног мњења на друштвеним мрежама и онлине заједницама;
· да је Јавни позив у вези предметне јавне набавке објављен на Порталу јавних набавки дана_____________године, интернет страници Корисника услуга и на Порталу Службених гласила и база прописа;
· да Понуда Понуђача (у даљем тексту: Пружалац услуга) у потпуности одговара захтеву Корисника услуге из позива за подношење понуда и Конкурсне документације; 
· да је Корисник услуге, на основу Понуде Пружаоца услуге и Одлуке о додели уговора бр. ____________ од ______ године, изабрао Пружаоца услуге за пружање услуге;

ПРЕДМЕТ УГОВОРА
Члан 1.
Предмет овог Уговора о пружању услуга (у даљем тексту: Уговор) је пружање услуга Праћење јавног мњења на друштвеним мрежама и онлине заједницама (у даљем тексту: Услуге). 

Овим Уговором Пружалац услуге се обавезује да за потребе Корисника услуге изврши Услуге према захтевима и условима из Конкурсне документације Корисника услуге за предметну јавну набавку, Понуди Пружаоца услуге број _________ од _______. године, Обрасцу структуре цене и прихваћеној техничкој спецификацији, који као прилози чине саставни део овог Уговора.

ЦЕНА
Члан 2.
Укупна цена Услуга износи: _____________ (словима: ___) РСД, без обрачунатог ПДВ. 

Порез на додату вредност се обрачунава у складу са прописима који регулишу област пореза. 
У цену су урачунати сви трошкови који се односе на предмет Уговора.
Цена је фиксна, односно не може се мењати за све време важења Уговора. 


НАЧИН ФАКТУРИСАЊА
Члан 3.

Пружалац услуге ће фактурисање вршити Кориснику услуге за извршени обим посла у складу са обрасцем структуре цене. 
Фактуре за извршене услуге из Обрасца структуре цене (фаза 1 и 2 ), Пружалац услуге издаје у року од 5 (пет) дана од последњег дана периода (месеца,) за којем су извршење услуге. Датум промета услуга је последњи дан месеца за који се издаје фактура. Прилог фактури је месечни Записник о квалитативном и квантитативном пријему услуга, потписан од стране лица одговорних за праћење извршења Уговора Пружаоца услуге и Корисника услуга. 
Фактуре за извршене услуге дефинисане у Структури цена (фаза 3.) Пружалац услуге издаје у року од 5 (пет дана) од дана извршења и потписивања коначног Записника о квалитативном и квантитативном пријему услуга од стране лица одговорних за праћење извршења Уговора Пружаоца услуге и Корисника услуга.  

Фактура се испоставља у РСД.




Алтернтатива: Фактурисање у случају заједничке понуде - овај члан дефинисати у зависности од одредаба споразума о заједничком извршењу, и то: 

Пружање услуга и фактурисање вршиће сваки члан конзорцијума Кориснику услуге за свој обим посла у складу са споразумом о заједничком извршењу, број .......... од ................, који је, као Прилог бр....  саставни део овог Уговора / Носилац посла ће пружене услуге  фактурисати Кориснику услуге, а пружање услуга и фактурисање Носиоцу посла врше остали чланови конзорцијума у складу са споразумом о заједничком извршењу, број .......... од ................, који је, као Прилог бр....  саставни део овог Уговора.


НАЧИН ДОСТАВЉАЊА ФАКТУРА 

Члан 4.
Фактура треба да садржи све елементе предвиђене одредбама члана 42. Закона о ПДВ-у важећим у Републици Србији. 

Фактура мора бити достављен кроз систем електронских фактура уз навођење е-маил адресе Корисника услуга:  efaktura.uprava@eps.rs, са обавезним прилогом и то: Записником о квалитативном и квантитативном пријему услуга.

Фактура  гласи на Корисника услуге: Акционарско друштво „Електропривреда Србије“ Београд, Балканска 13, Акционарско друштво „Електропривреда Србије“ Београд, улица Балканска број 13, 11000 Београд, матични број 20053658, ПИБ 103920327 уз навођење броја Уговора.   

У испостављеној фактури и појединачним/коначном Записнику о квалитативном и квантитативном пријему услуга, Пружалац услуге је дужан да се придржава тачно дефинисаних назива услуга из конкурсне документације и прихваћене понуде (из Обрасца структуре цене). Фактуре које не одговарају наведеним тачним називима, ће се сматрати неисправним. Уколико, због коришћења различитих шифарника и софтверских решења није могуће у самој фактури навести горе наведени тачан назив, Пружалац услуге је обавезан да уз фактуру достави прилог са упоредним прегледом назива из фактуре са захтеваним називима из конкурсне документације и прихваћене понуде.
НАЧИН ПЛАЋАЊА
Члан 5.
Плаћање Услуга које су предмет овог Уговора, Корисник услуге ће извршити на текући рачун Пружаоца услуге за услуге које је пружио, у року од 45 (словима: четрдесетпет) дана од дана пријема исправне електронске фактуре, које морају бити издате у складу са дефинисаним начином фактурисања у члану 3. овог Уговора.

Плаћање укупне цене Услуга цене из члана 2. овог Уговора, извршиће се у динарима, на рачун Пружаоца услуге за услуге које је пружио.

Начин плаћања у случају да је привредни субјект поверио део посла  подизвођачу / подизвођачима

У случају да Подизвођач не захтева директно плаћање:  
 



Корисник услуге ће након плаћања Пружаоцу услуге, затражити од Пружаоца услуге  да му у року од 60 дана достави доказ и изјаву подизвођача којом он потврђује да му је извршено плаћање његових потраживања 

Пружалац услуге се обавезује да након сваког појединачног плаћања од стране Корисника услуге за део посла које изврши Подизвођач, у року од 60 дана, достави доказе Кориснику услуге (потврда банке о извршеном преносу средстава на рачун Подизвођача) као и изјаву Подизвођача да је Пружалац услуге извршио плаћање Подизвођачу његових потраживања, те уколико Пружалц услуге  не поступи на наведени начин и у наведеном року, Корисник услуге ће против Пружаоца услуге, у складу са чланом 131. Закона поднети предлог за покретање прекршајног поступка Канцеларији за јавне набавке у року од 30 (словима: тридесет) дана од дана истека наведеног рока од 60 дана.

У случају да Подизвођач захтева директно плаћање:

Корисник услуге ће Подизвођачу извршити плаћање извршених услуга на текући рачун Подизвођача за услуге које је он извршио, сукцесивно, након сваке појединачног извршења услуга, у року од  45 (словима: четрдесетпет) /....................(словима: ...................)  дана од дана пријема исправне фактуре, односно издавања електронске фактуре.

РОК И МЕСТО ПРУЖАЊА УСЛУГЕ

Члан 6.
Пружалац услуга има обавезу да предметне услуге  из Фазе 1 врши свакодневно 24/7. Фаза 2 врши сукцесивно, на месечном нивоу, у периоду од 12 (словима: дванаест) месеци од дана ступања Уговора на снагу. Фаза 3 ради се једном на крају извршених 12 месечних услуга Фазе 1 и 2 и обухвата период од 12 месеци од ступања Уговора на снагу.

Ако Пружалац услуге не испуни обавезу о року, Корисник услуге ће му оставити примерен накнадни рок за испуњење, у ком случају ће Пружалац услуге платити уговорну казну у висини одређеној овим Уговором.

Ако Пружалац услуге не испуни обавезу ни у остављеном примереном накнадном року, Корисник услуге ће остварити своја права из средства обезбеђења за испуњење уговорних обавеза.

Пружалац услуге се обавезује да Услуге пружи у просторијама Пружаоца услуге.

ОБАВЕЗЕ КОРИСНИКА УСЛУГЕ
Члан 7.
Корисник услуге се обавезује да Пружаоцу услуге изврши исплату уговорене вредности Услуге из члана 2. Уговора у складу са извршеним активностима на начин и у роковима утврђеним чланом 5. овог Уговора.


Члан 8.
Корисник услуге је дужан да Пружаоцу услуге током целокупног периода реализације предмета овог Уговора, учини доступним све релевантне податке, документацију и информације којима располаже, као и пресек стања података, документације и иформација којима располаже у моменту закључења овог Уговора, а које су у вези са извршењем овог Уговора.


Корисник услуге има право да затражи од Пружаоца услуге сва неопходна образложења материјала које Пружалац услуге припрема у извршењу Услуге која је предмет овог Уговора, као и да затражи измене и допуне достављених материјала, како би се на задовољавајући начин остварио циљ овог Уговора. 

Члан 9.
Корисник услуге се обавезује да, у складу са утврђеним роковима за извршење уговорених обавеза, информише Пружаоца услуге о резултатима разматрања материјала и докумената које је Пружалац услуге припремио током извршења овог Уговора и оцени прихватљивости анализа, предлога, материјала и других докумената.

ОБАВЕЗЕ ПРУЖАОЦА УСЛУГЕ
Члан 10.
Пружалац услуге је дужан да благовремено затражи од Корисника услуге све потребне информације, разјашњења, документацију и друге релевантне податке неопходне за извршење овог Уговора.

Уколико Пружалац услуге не поступи у складу са ставом првим овог члана, сматраће се да је благовремено прибавио све потребне податке за извршење Услуге у целости.
	
Пружалац услуге је дужан да пружи Услугу Кориснику услуге у складу са својим целокупним знањем и искуством које поседује и обезбеди сва обавештења Кориснику услуге о унапређењима и побољшањима, која се односе на предмет овог Уговора.
 
Пружалац услуге се обавезује да, на захтев Корисника услуге, презентира и стручно   образложи све анализе, предлоге и решења, акта и друга документа које је припремио у реализацији Услуге по овом Уговору, пред надлежним органима Корисника услуге, као и о другим питањима која захтевају усклађеност решења.

Пружалац услуге се обавезује да на захтев Корисника услуге припреми приступачне информације, ради упознавања запослених код Корисника услуге и надлежних институција о резултатима анализа и припремљеним актима везаним за реализацију предмета овог Уговора.

Пружалац услуге се обавезује да ће након извршења целокупне Услуге, предати Кориснику услуге израђену документацију у по 2 (два) примерака у писаном облику и у електронсом облику (pdf), на српском језику.

УГОВОРНА КАЗНА

Члан 11.
Уколико Пружалац услуге својом кривицом не изврши Услуге у уговореном року и на уговорени начин, дужан је да плати Кориснику услуге уговорну казну, у износу од 0,2% од вредности уговора, односно ако је предмет обавезе дељив и ако делимично извршење није противно циљу Уговора, од вредности неизвршених Услуга, за сваки започети дан кашњења, у максималном износу од 10% од вредности уговора.

Плаћање уговорне казне у складу са претходним ставом доспева у року од 10 (десет) дана од дана издавања рачуна од стране Корисника услуге.

Уколико Корисник услуге услед кашњења из става 1. овог члана, претрпи штету која је већа од износа уговорне казне, има право на накнаду разлике између претрпљене штете у целости и износа исплаћене уговорне казне.



Пружалац услуге се ослобађа обавезе плаћања уговорне казне кад је до неуредног испуњења дошло због узрока за који он није одговоран.

Право Корисника услуге на наплату уговорне казне не утиче на његово право да захтева накнаду штете.

У случају доцње, Корисник услуге има право да захтева и испуњење уговорне обавезе и уговорну казну, под условом да без одлагања, а најкасније пре пријема предмета Оквирног споразума, саопшти Пружаоцу услуге да задржава право на уговорну казну и под условом да до закашњења није дошло кривицом Корисника услуге, нити услед дејства више силе.

СРЕДСТВО ОБЕЗБЕЂЕЊА
Члан 12.
Меница за испуњење уговорних обавеза 
Пружалац услуга је обавезан да Кориснику услуга, у року од 5 (словима: пет) дана од дана закључења Уговора, као одложни услов из члана 74. став 2. Закона о облигационим односима, достави средство обезбеђења за испуњење уговорних обавеза и то:
1. бланко сопствену меницу која је:
· потписана и оверена од стране законског заступника или лица по овлашћењу законског заступника, на начин који прописује Закон о меници  и 
· евидентирана у Регистру меница и овлашћења кога води Народна банка Србије у складу са Одлуком о ближим условима, садржини и начину вођења регистра меница и овлашћења
2. менично писмо – овлашћење којим Пружалац услуга овлашћује Корисника услуга да може наплатити меницу, у износу од 10 (словима: десет)% од вредности Уговора (без ПДВ), са роком важења минимално 30 (словима: тридесет) дана дужим од рока испуњења уговорних обавеза с тим да евентуални продужетак рока испуњења наведених обавеза има за последицу и продужење рока важења менице и меничног овлашћења, које мора бити издато на основу Закона о меници;
3. овлашћење којим законски заступник овлашћује лице за потписивање менице и меничног овлашћења за конкретан посао, у случају да меницу и менично овлашћење не потписује законски заступник Пружаоца услуга;
4. фотокопију важећег Картона депонованих потписа који је издат од стране пословне банке коју Пружалац услуга наводи у меничном овлашћењу 
и
5. доказ о регистрацији менице у Регистру меница Народне банке Србије (фотокопија  Захтева за регистрацију менице од стране пословне банке која је извршила регистрацију менице или извод са интернет странице Регистра меница и овлашћења НБС). 
Уговорне стране су сагласне да Корисник услуга може, без било какве претходне сагласности Пружаоца услуга, поднети на наплату ово средство обезбеђења, у случају да: 
· Пружалац услуга не испуни у целини своју уговорну обавезу, 
· Пружалац услуга не испуни делимично своју уговорну обавезу,
· своју уговорну обавезу не изврши ни у остављеном примереном накнадном року, као и 
· у другим случајевима неуредног испуњења Уговора. 
По испуњењу уговорних обавеза, уколико је Пружалац услуга испунио све обавезе из Уговора, Корисник услуга је у обавези да врати достављену бланко сопствену меницу.
У случају реализације права из менице од стране Корисника услуга, пре истека рока њеног важења, Пружалац услуга је у обавези да у року од 5 (словима: пет) дана достави ново средство обезбеђења за испуњење уговорних обавеза Кориснику услуга.


Средство  обезбеђења за испуњење уговорних обавеза гласи на Акционарско друштво „Електропривреда Србије“ Београд, Улица Балканска 13, Београд, матични број 20053658, ПИБ 103920327 и доставља се лично или поштом на адресу: Акционарско друштво „Електропривреда Србије“ Београд, Улица Балканска 13, 11000 Београд са назнаком: Средство  обезбеђења за испуњење уговорних обавеза за јавну набавку бр. ЈН/1000/0073/2026 (973/2026) ради набавке услуга и то Праћење јавног мњења на друштвеним мрежама и онлине заједницама;

ПОВЕРЉИВОСТ

Члан 13.
Пружалац услуге, односно извршиоци који су ангажовани на извршавању обавеза из овог Уговора, дужни су да чувају поверљивост свих података и информација садржаних у документацији, извештајима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услугe, и не може их стављати на располагање трећим лицима, без претходне писане сагласности Корисника услуга, осим у случајевима предвиђеним одговарајућим прописима, а у складу са Уговором о чувању пословне тајне и поверљивих информација, који је као прилог саставни део овог Уговора. 

Информације, подаци и документација које је Корисник услуге доставио Пружаоцу услуге у извршавању предмета овог Уговора, Пружалац услуге не може стављати на располагање трећим лицима, без претходне писане сагласности Корисника услуге. 


ЗАШТИТА ЖИВОТНЕ СРЕДИНЕ И ОБЕЗБЕЂИВАЊЕ ЕНЕРГЕТСКЕ ЕФИКАСНОСТИ

Члан 14.
Пружалац услуге је одговоран да услуге које су предмет овог Уговора не загађују, односно минимално утичу на животну средину, односно да обезбеђују адекватно смањење потрошње енергије – енергетску ефикасност.

КВАНТИТАТИВНИ И КВАЛИТАТИВНИ ПРИЈЕМ

Члан 15.
Квалитативни и квантитативни пријем Услуге врши се након сваког сукцесивног пружања услуге у присуству овлашћених представника за праћење извршења Уговора, када се и потписује појединачни/коначни Записник о квантитативном и квалитативном пријему услуге. Корисник услуга је у обавези да изврши квалитативан и квантитативан пријем услуге у погледу квалитета и обима услуге.

У случају да се приликом пријема услуге утврди да стварно стање не одговара обиму и квалитету, Корисник услуга је дужан да рекламацију записнички констатује и исту одмах достави Пружаоцу услуге у року од 1 (словима: једног) дана.

Пружалац услуге се обавезује да недостатке установљене од стране Корисника услуга приликом квантитативног и квалитативног пријема отклони у року од 3 (словима: три) дана од момента пријема рекламације о свом трошку.








ОВЛАШЋЕНИ ПРЕДСТАВНИЦИ ЗА ПРАЋЕЊЕ ИЗВРШЕЊА И РЕАЛИЗАЦИЈЕ УГОВОРА

Члан 16.
Овлашћени представници Корисника услуга за праћење извршења овог Уговора су: 

________________________________ (навести име и презиме и електронску адресу  једног од лица које ће бити задужено за квантитативни пријем услуга)

________________________________ - заменик (навести име и презиме и електронску адресу  једног од лица које ће бити задужено за квантитативни пријем услуга)
  
Овлашћени представници Пружаоца услуга за праћење извршења овог Уговора су: 

________________________________ (навести име и презиме и електронску адресу  једног од лица које ће бити задужено за квантитативни пријем услуга)

У складу са Упутством за праћење извршења уговора, након закључења Уговора, Корисник услуга ће одредити лице за праћење реализације овог Уговора. 

Лица за праћење извршења уговора и лица за за праћење реализације уговора дужна су да све активности праћења извршења и реализације уговора обављају у свему у складу са интерним актима Корисника услуга. 

Лице задужено за праћење извршења уговора и лице за праћење реализације уговора дужна су да међусобно писаним путем размене информације о кашњењу добављача, и на бази тога, лице за праћење реализације уговора је дужно да последњег дана рока за испуњење уговорне обавезе, а најкасније наредног радног дана, пошаље обавештење добављачу везано за испуњење уговорне обавезе и упозорење да ће по основу неиспуњења уговорне обавезе у захтеваном року задржати право на наплату уговорне казне, у складу са обрасцем „Захтев за испуњење  уговора/наруџбенице и уговорна казна – опомена“, предвиђеним Упутством за праћење извршења уговора/оквирних споразума.  

У случају потребе за изменом/допуном лица за праћење извршења уговора, уговорне стране ће закључити анекс овог Уговора.  


ВИША СИЛА

Члан 17.
Дејство више силе се сматра за случај који ослобађа од одговорности за извршавање свих или неких уговорних обавеза и за накнаду штете за делимично или потпуно неизвршење уговорних обавеза, за ону Уговорну страну код које је наступио случај више силе, или обе стране када је код обе уговорне стране наступио случај више силе, а извршење обавеза које је онемогућено због дејства више силе, одлаже се за време њеног трајања. 

Уговорна страна којој је извршавање уговорних обавеза онемогућено услед дејства више силе, у обавези је да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о наступању више силе.

За време трајања више силе свака Уговорна страна сноси своје трошкове и ни један трошак, или губитак једне и/или друге Уговорне стране, који је настао за време или у вези 


дејства више силе, неће се сматрати штетом коју је обавезна да накнади друга Уговорна страна, ни за време трајања више силе, ни по њеном престанку.

У случају наступања више силе, Уговорне стране имају право да продуже рок важења Уговора за оно време кашњења у испуњењу Уговора које је проузроковано вишом силом. 

Уколико дејство више силе траје дуже од 30 (тридесет) календарских дана, Уговорне стране ће се договорити о даљем испуњењу Уговора, о чему ће закључити анекс, или ће се споразумети о раскиду Уговора. 


НАКНАДА ШТЕТЕ
Члан 18.
Пружалац услуге је у складу са ЗОО одговоран за штету коју је претрпео Корисник услуге неиспуњењем, делимичним испуњењем или задоцњењем у испуњењу обавеза преузетих овим Уговором.

Корисник услуге има право на накнаду обичне штете и измакле користи, коју је Пружалац услуге у време закључења уговора морао предвидети као могуће последице повреде уговора, а с обзиром на чињенице које су му тада биле познате или морале бити познате. 

У случају преваре или намерног неиспуњења, као и неиспуњења због крајње непажње, Корисник услуге има право захтевати од Пружаоца услуге накнаду целокупне штете која је настала због повреде овог Уговора, без обзира на то што Пружалац услуге није знао за посебне околности због којих су оне настале.

РАСКИД УГОВОРА
Члан 19.
Осим обавезног раскида Уговора из члана 163. Закона, свака Уговорна страна може једнострано раскинути овај Уговор, у случају да друга Уговорна страна не испуни своју обавезу ни у остављеном примереном накнадном року, достављањем писане изјаве о раскиду Уговора другој Уговорној страни.

Корисник услуге може једнострано раскинути овај Уговор пре истека рока услед престанка потребе за ангажовањем Пружаоца услуге, достављањем писане изјаве о једностраном раскиду Уговора у ком случају Пружалац услуге нема право на накнаду штете.

ИЗМЕНЕ ТОКОМ ТРАЈАЊА УГОВОРА

Члан 20.
Само у изузетним оправданим ситуацијама Корисник услуге може дозволити измену уговорних одредби о року за пружање услуга. 

Уговорне стране су сагласне да се евентуалне измене и допуне овог Уговора изврше у писаној форми – закључивањем анекса у складу са Законом.

Корисник услуге може током трајања Уговора у складу са одредбама чл. 154–161. Закона да измени Уговор без спровођења поступка јавне набавке, у ком случају је Корисник услуге дужан да обавештење о измени Уговора објави на Порталу јавних набавки у року од 10 (десет) дана од дана измене.




Корисник услуге може да дозволи промену битних елемената Уговора из објективних разлога као што су: виша сила, измена важећих прописа, мере државних органа, промењене околности у смислу одговарајућих одредби Законa о облигационим односима.



ЗАКЉУЧИВАЊЕ, СТУПАЊЕ НА СНАГУ И ВАЖЕЊЕ УГОВОРА
Члан 21.
Овај Уговор се сматра закљученим након потписивања од стране законских заступника Уговорних страна, а ступа на снагу када Пружалац услуге достави средства финансијског обезбеђења за испуњење уговорних обавеза.

Овај Уговор се закључује до обостраног испуњења уговорних обавеза.


РЕШАВАЊЕ СПОРОВА 
Члан 22.
Сви неспоразуми који настану из овог Уговора и поводом њега, Уговорне стране ће решити споразумно, а уколико у томе не успеју Уговорне стране су сагласне да сваки спор настао из овог Уговора буде коначно решен од стране стварно надлежног суда у Београду/Сталне арбитраже при Привредној комори Србије, уз примену њеног Правилника (Напомена: коначан текст у Уговору зависи од тога да ли је домаћи или страни Пружалац услуге).
У случају спора меродавно право је право Републике Србије, а поступак се води на српском језику.(Напомена: овај став се дефинише у случају када је претходним ставом дефинисана надлежност Арбитраже)

ЗАВРШНЕ ОДРЕДБЕ

Члан 23.
Пружалац услуге је дужан да без одлагања, а најкасније у року од 5 (пет) дана од дана настанка промене у било којем од података у вези са испуњеношћу услова из поступка јавне набавке, о насталој промени писмено обавесте Корисника услуге и да је документују на прописан начин.

Уговорне стране су обавезне да једна другу без одлагања обавесте о свим променама које могу утицати на реализацију овог Уговора.

Члан 24.
Уколико у току трајања обавеза из Уговора дође до статусних промена код уговорних страна, права и обавезе прелазе на одговарајућег правног следбеника.

Након закључења и ступања на снагу Уговора, Корисник услуге може да дозволи, а Пружалац услуге је обавезан да прихвати промену уговорних страна због статусних промена код Корисника услуге, у складу са Уговором о статусној промени.

Члан 25.
Ниједна Уговорна страна нема право да неку од својих права и обавеза из овог Уговора уступи, прода нити заложи трећем лицу без претходне писане сагласности друге уговорне стране.

Члан 26.
Неважење било које одредбе овог Уговора неће имати утицаја на важење осталих одредби Уговора, уколико битно не утиче на реализацију овог Уговора.




Члан 27.

На односе Уговорних страна, који нису уређени овим Уговором, примењују се одговарајуће одредбе ЗОО и других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.




Члан 28.
Саставни део овог Уговора су прилози, како следи:
· Конкурсна документација (на Порталу јавних набавки под шифром);
· Понуде број __________ од _______ године;
· Образац структуре цене;
· Техничка спецификација;
· Средства  обезбеђења;
· Уговор о чувању пословне тајне и поверљивих инфромација;
· Споразум о заједничком извршењу број ___ од _______године;

Члан 29.
Овај Уговор се закључује у  4 (четири) примерака од којих свака Уговорна страна задржава по 2 (два) идентична примерка Уговора.

